Document ID: /roh_data/filtered/fineweb-2-filterrobots_roh.jsonl.gz/71705

Cura che naiv e glatsch lieuan, vegni primavaira. Il luar è simbol per il bel e punct da partenza per la speranza. Luar è da princip in simpel midament d’in stadi d’agregaziun en in auter, vul dir cura ch’insatge dir vegn liquid. Precis al luar, a questa transfurmaziun efemera deditgescha il «Cuntrasts Focus» insaquantas reflexiuns ed invistas.
Luar tschigulatta per exempel: Far ina lieur da Pasca pretenda in bun termometer ed in bun maun. Ubain il metal - el ch’è la manifestaziun dal dir, per exempel en furma d’ina sigir sto l’emprim daventar loma per suenter daventar propi dira. Ubain cura che nossas emoziuns lieuan e las larmas curran tar ina fin commuventanta d’in film, èsi savens la musica che fa luar, fa cridar. E fiss ina nova pandemia pussaivla, perquai che la schelira permanenta lieua? La moderatura, Anna Serarda Campell, discurra cun il glaziolog Beat Frey davart bacterias e virus che han durmì durant millis dad onns sut ils glatschers grischuns e sa dasdan ussa pervia dal midament dal clima.